system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Comuna Boroaia, Suceava?
assistant
Boroaia este o comună în județul Suceava, Moldova, România, formată din satele Bărăști, Boroaia (reședința), Giulești, Moișa și Săcuța.

Până la reforma administrativă din 1950 a făcut parte din județul Baia.

Obiective turistice 
 Biserica de lemn din Boroaia - monument istoric din anul 1808; se află în cimitirul satului
 Biserica Sfinților Părinți din Boroaia - ctitorie a arhimandritului Ilarion Argatu și locul unde acesta este înmormântat.

Descrierea stemei 

Stema comunei Boroaia se compune dintr-un scut tăiat. În partea superioară, pe fond albastru, un cerb alergând spre dreapta, de aur. În partea inferioară, pe argint, trei movile negre, având în vârf câte un brad verde. Scutul este timbrat cu o coroană murală cu un turn de argint.

Semnificațiile elementelor însumate:

Propunerea de stemă a comunei Boroaia asigură concordanța elementelor acesteia cu specificul economic, social, cultural și tradiția istorică ale comunei, respectând tradiția heraldică a acestei zone și legile științei heraldicii.

Coroana murală cu un turn de argint semnifică faptul că așezarea este comună.

Demografie 

Conform recensământului efectuat în 2021, populația comunei Boroaia se ridică la 4.383 de locuitori, în scădere față de recensământul anterior din 2011, când fuseseră înregistrați 4.589 de locuitori. Majoritatea locuitorilor sunt români (94,2%), iar pentru 5,7% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,12%), cu minorități de creștini de rit vechi (3,15%) și  (1,28%), iar pentru 5,95% nu se cunoaște apartenența confesională.

Politică și administrație 
Comuna Boroaia este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Paul Miron (n. 13 iunie 1926 - d. 17 aprilie 2008, Freiburg, Germania) a fost un lingvist și filolog român, cadru didactic la Universitatea Freiburg, primul profesor universitar de limbă și literatură română din Germania Federală.
 Mircea A. Diaconu (n. 2 octombrie 1963, Boroaia, Suceava) este un critic literar, eseist, filolog, profesor universitar român, membru al Uniunea Scriitorilor din România și decan al Facultății de Litere a Universității Sucevene.
 Elena Ștefoi (n. 19 iulie 1954) este o poetă, publicistă și diplomată din România;
 Marian Moșneagu (n. 1961), specialist în istorie navală;
 Ana Maria Șomoi (n. 1979), handbalistă.

Note 

Boroaia